אפרים דב לאפ

הרב אפרים דוב הכהן לאפ (ה'תרי"ט, 1859 - ט"ז בחשוון ה'תרפ"ו, 3 בנובמבר 1925). היה רב ליטאי, שימש כאב"ד ויסטניץ, עיר הולדתו, ואחר כך אב"ד ורז'בלובה. ונודע בעיקר על שם חיבורו "גיליון אפרים" על הירושלמי. כיהן ברבנות בעיירתו ורז'בלובה קרוב לארבעים שנה.

תולדות חייו 
נולד בוויסטניץ לרב העיר, הרב אלחנן צבי הכהן לאפ שכיהן גם כאב"ד ורז'בלובה. אביו היה נכדו של רבי אברהם קצינאלפוגין, נכד רבי יחזקאל קצינאלפוגין הנודע על שם ספרו כנסת יחזקאל, שהיה נכד רבי מאיר קצנלנבוגן מפדובה המכונה מהר"ם פדובה.

לאחר פטירת אביו כיהן הרב לאפ כאב"ד ויסטניץ, עיר הולדתו, ואחר כך אב"ד ורז'בלובה. הוא נודע בעיקר על שם חיבורו "גיליון אפרים" על הירושלמי אשר נדפסו במהדורת הירושלמי. כיהן ברבנות ורז'בלובה אשר בפלך גרודנא ובקיבארט קרוב לארבעים שנה.

נפטר בט"ז בחשוון ה'תרפ"ו (1925) בעיירתו ורז'בלובה.

אחיו ר' אריה הכהן לאפ (נפטר בשנת ה'תרע"ז 1917) היה פרנס חשוב בעירו.

חיבוריו 
 גיליון אפרים על הירושלמי 
 זבחי אפרים חידושים על מסכת זבחים

לקריאה נוספת 
 הרב יחיאל מיכל שטרן, גדולי הדורות, עמ' 980 (חלק ג'), ירושלים, מכון "מנחת ישראל" -  תשנ"ו.
 הרב נתן צבי פרידמן, אוצר הרבנים, אות א' פריט 3090, עמוד 67, בני ברק, אגודת אוצר הרבנים -  תשל"ה.
 נפתלי בן מנחם, חכמי ליטא, עמ' 53, ירושלים,  מוסד הרב קוק  - תשי"ח.
 'לאפ, ר' אפרים־דב ב"ר אלחנן־צבי הכהן', בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר א: "אישים", תל אביב: עם הספר, תשכ"ז, עמ' 59 (, תמונה 1257).
 יצחק רפאל, אנציקלופדיה של הציונות הדתית, כרך ו', עמ' 555, ירושלים,  מוסד הרב קוק  - תשי"ח.

פרשני התלמוד הירושלמי
רבנים אורתודוקסים
רבנים ליטאים
אבות בתי דין